ওয়েব ডেস্ক: শহরে এতবড় দুর্ঘটনা। সফর কাটছাঁট করে মুখ্যমন্ত্রী সোজা পৌছে গেলেন পোস্তায়। ঝাঁপিয়ে পড়ল সব রাজনৈতিক দল। অঘটনের ময়দানেও চলল রাজনীতির চাপানউতোর। খবর পৌছতে সময় লাগেনি। খড়গপুর থেকে প্রচার কর্মসূচি ছেঁটে ফেলে সোজা ঘটনাস্থলে পৌছে গেলেন মুখ্যমন্ত্রী। কিন্তু, শোক-উদ্বেগ আর হাহাকারের মধ্যে ঢুকেই পড়ল রাজনীতি। কোন আমলে বরাত বরাত দেওয়া হয়েছিল, তা নিয়ে চলল তরজা। খবর পেয়ে ঘটনাস্থলে পৌছে যান বিরোধীরাও। সরাসরি পুরমন্ত্রীর গ্রেফতারি দাবি করেন অধীর চৌধুরী। প্রচার মাঝপথে বন্ধ করে ছুটে আসেন রূপা গাঙ্গুলি। সঙ্গে রাহুল সিনহা। আর মেডিক্যাল কলেজে গিয়ে সরাসরি মুখ্যমন্ত্রীকে তোপ দাগলেন মুক্তার আব্বাস নকভি। ঘটনাস্থলে গিয়ে স্থানীয় মানুষের ক্ষোভের মুখে পড়েন মেয়র ও দমকলমন্ত্রী। বিপর্যয়ের আবহেই চলল রাজনীতির চাপান-উতোর।